
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Κόνιτσας του δήμου 

Κόνιτσας (ν. Ιωαννίνων. 1 

Έγκριση του ρυμοτομικού σχεδίου της βιομηχανικής περιοχής της 
Ελληνικής Τράπεζας Βιομηχανικής Αναπτύξεως Α.Ε. (ΕΤΒΑ 
ΑΕ) που βρίσκεται στα διοικητικά όρια του δήμου Μελιγαλά (ν. 
Μεσσηνίας) και καθορισμός όρων και περιορισμών δόμησης. . 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης του οικισμού Κόνιτσας του δήμου Κό¬ 
νιτσας (ν. Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παράγρ. 1, 4, 5, 6) και 7 {παράγρ. 
1, 2) του Ν. 1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33) όπως το άρθρο 6 τροπο¬ 
ποιήθηκε με την παράγραφο 2 του άρθρου 8 του Ν. 1512/1985 «Τρο¬ 
ποποίηση και συμπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις του άρθρου 3 του Ν. Δ/τος της 17.7.1923 «Περί 
σχεδίων πόλεων κ.λπ.» (Α' 228) όπως το άρθρο 3 μεταγενέστερα τρο¬ 
ποποιήθηκε και συμπληρώθηκε. 

3. Τις διατάξεις των άρθρων 6 (παρ. 1), 7, 8, 9 και 16 του Ν. 
1577/1985 «Γενικός Οικοδομικός Κανονισμός* (Α' 210) όπως τροπο¬ 
ποιήθηκαν με το άρθρο 13 (παρ. 1, 2, 3) του Ν. 1647/1986 «Οργανι¬ 
σμός Κτηματολογίου και Χαρτογραφήσεων Ελλάδας (ΟΚΧΕ) (Α' 
141)» και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1577/1985 «Γ.Ο.Κ.» και άλλες σχετικές διατάξεις» 
(Α' 91): 

4. Τις διατάξεις του άρθρου 23 (παρ. 1 εδ. ιδ) του Ν. 1558/1985 
«Κυβέρνηση και Κυβερνητικά Όργανα» (Α' 137). 

5. Την αριθμ. 19523/833/3.3.88 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Παρά¬ 
ταση προθεσμίας έγκρισης Γενικού Πολεοδομικού Σχεδίου» (Δ' 208). 

6. Την αριθμ. 34038/1679/27.4.88 απόφαση του Υπουργού Πε¬ 
ριβάλλοντος, Χωροταξίας και Δημοσίων Έργων «Έγκριση Γενικού 
Πολεοδομικού Σχεδίου (Γ.Π.Σ.)» (Δ' 410). 

7. Τις αριθμ. 82/87 και 1/88 γνωμοδοτήσεις του δημοτικού συμ¬ 
βουλίου Κόνιτσας ν. Ιωαννίνων. 

8. Την από 28.7.88 γνωμοδότηση του Συμβουλίου Χωροταξίας, Οι¬ 
κισμού και Περιβάλλοντος ν. Ιωαννίνων. 


9. Τις αριθμ. 383/1989 και 526/1989 γνωμοδοτήσεις του Συμ¬ 
βουλίου της Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1 

Εγκρίνεται το πολεοδομικό σχέδιο τμημάτων των πολεοδομικών 
ενοτήτων Α και Β (Πάνω και Κάτω Κόνιτσα) του δήμου Κόνιτσας (ν. 
Ιωαννίνων) με τον καθορισμό οικοδομήσιμων χώρων, οδών, πεζοδρό¬ 
μων, κοινοχρήστων χώρων, χώρων πολιτιστικών χρήσεων, Αναγνω- 
στοπουλείου σχολής με στοιχεία Η, Θ, I, Κ, Λ, Μ, Ν, Ξ, Η, στάθμευσης 
αυτοκινήτων, χώρου δημοτικού σχολείου, γυμνασίου, τεχνικής σχολής. 
Λέσχης Αξιωματικών, παιδικής χαράς, εκκλησίας, λαϊκής αγοράς, 
αθλοπαιδειών, χονδρεμπορίου, ΚΤΕΥΛ με στοιχεία Ο, Π, Ρ, Ο Πυρο¬ 
σβεστικής - Αστυνομίας, Κτηνιατρείου, χώρου εργατικών κατοικιών, 
όπως οι παραπάνω ρυθμίσεις φαίνονται στα σχετικά έξι (6) πρωτότυπα 
χρωματισμένα, διαγράμματα σε κλίμακα 1:1000 που θεωρήθηκαν από 
τον Προϊστάμενο της Δ/νσης Τόπογραφικών Εφαρμογών με την αριθμ. 
56033/1989 πράξη του και που συνοπτικά τους αντίτυπα δημοσιεύο¬ 
νται με το παρόν διάταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός της περιοχής, της οποίας εγκρίνεται το σχέδιο με το άρθρο 
1 . 

Άρθρο 3 

1. Στα οικοδομικά τετράγωνα που χαρακτηρίζονται στα σχετικά δια¬ 
γράμματα με το στοιχείο Τ επιτρέπονται οι χρήσεις τουρισμού και ανα¬ 
ψυχής όπως προσδιορίζονται με το άρθρο 8 του από 23.2.87 Π. Δ/τος 
(Δ' 166). 

2. Στους λοιπούς οικοδομήσιμους χώρους επιτρέπονται οι χρήσεις 
γενικής κατοικίας όπως προσδιορίζονται με το άρθρο 3 του παραπάνω 
II. Δ/τος. 

Άρθρο 4 

Στο πρόσωπο των οικοπέδων οικοδομημένων ή μη επιβάλλεται προ¬ 
κήπιο πλάτους ενός (1), δύο (2), τριών (3), τεσσάρων (4), πέντε (5), έξι 
(6), εκτό (8), δέκα (10) και δεκαπέντε (15) μέτρων. 

Άρθρο 5 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται (Τομέας 1ΙΔ) ως εξής: 

1. Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τ. μέτρα. 

2. Κατά παρέκκλιση των διαστάσεων της προηγούμενης παραγρά¬ 
φου, θεωρούνται άρτια και οικοδομήσιμα: 

α) Τα οικόπεδα τα οποία κατά τη δημοσίευση του παρόντος δ/τος 
έχουν: 

- Ελάχιστο πρόσωπο: δέκα (10) μέτρα. 

- Ελάχιστο εμβαδόν: διακόσια πενήντα (250) τ. μέτρα και 

β) Τα οικόπεδα τα οποία προκύπτουν από την οριστική πράξη εφαρ¬ 
μογής της πολεοδομικής μελέτης ή προέρχονται από τις εισφορές σε γη 

σύμφωνα με το άρθρο 8 του Ν. 1337/83 και έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν πενήντα (150) τ.μ. 

3. Επιπλέον των προϋποθέσεων των προηγουμένων παραγράφων 1 
και 2 τα οικόπεδα θεωρούνται άρτια και οικοδομήσιμα εφόσον στο οικο¬ 
δομήσιμο τμήμα του οικοπέδου εγγράφεται κάτοψη κτιρίου με ελάχιστη 
επιφάνεια πενήντα (50) τ.μ. και ελάχιστη διάσταση πέντε (5) μέτρα. 

4. α) Μέγιστο ποσοστό κάλυψης των οικοπέδων: πενήντα τοις εκατό 
της επιφάνειας του. 

β) Στους χώρους της Αναγνωατοπουλεΐου Σχολής, Εργατικών κα¬ 
τοικιών και πολιτιστικών χρήσεων με στοιχεία Η, Θ, I, Κ, Λ, Μ, Ν, Ξ, 
Η τα κτίρια τοποθετούνται εντός του περιγράμματος που καθορίζεται με 
κόκκινες γραμμές. 

5. Συντελεστής δόμησης: οκτώ δέκατα (0,8). 

6. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης 1,20 για οικόπεδα εμβαδού μικρότερου των 150 τ.μ. 
εφόσον η συνολική επιφάνεια ορόφων δεν υπερβαίνει τα 120 τ.μ. Η εξαί¬ 
ρεση αυτή έχει εφαρμογή μόνο σε οικόπεδα που έχουν προκόψει από κα¬ 
τάτμηση μέχρι της 10.3.1982 αφού αφαιρεθείτο εμβαδόν της εισφοράς 
σε γη σύμφωνα με το Ν. 1337/83. 

7. Μέγιστο επιτρεπόμενο ύψος των ανεγερθησομένων κτιρίων οκτώ 


και μισό (8,5) μέτρα το οποίο προσαυξάνεται κατά δύο και εβδομήντα 
(2,70) μέτρα για την κατασκευή στέγης η οποία είναι υποχρεωτική με 
κλίση μέχρι πενήντα τοις εκατό (50%). 

Για την έκδοση οικοδομικών αδειών των ανεγερθησομένων χτιρίων 
απαιτείται η έγκριση της αρχιτεκτονικής μελέτης από την αρμόδια Επι¬ 
τροπή Πολεοδυμικού και Αρχιτεκτονικού Ελέγχου (ΕΠΑΕ). 

Άρθρο 6 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΟΝ ΕΡΓΟΝ 

ΣΩΤΗΡΗΣ ΚΟΥΒΕΛΑΣ 

( 2 ) 

Έγκριση του ρυμοτομικού σχεδίου της βιομηχανικής περιοχής της Ελ¬ 
ληνικής Τράπεζας Βιομηχανικής Αναπτύξεως Α.Ε. (ΕΤΒΑ ΑΕ) που 
βρίσκεται στα διοικητικά όρια του δήμου Μελιγαλά (ν. Μεσσηνίας) 
και καθορισμός όρων και περιορισμών δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 (παρ. 2 και 3) του ν. 742/1977 «Περί 
τροποποιήσεως και συμπληρώσεως του ν. 4458/1965) «Περί βιομη¬ 
χανικών περιοχών και ρυθμίσεως συναφών θεμάτων» (Α' 319). 

2. Τις διατάξεις του άρθρου 2 (παρ. 3) του ν. 947/1979 «Περί οικι¬ 
στικών περιοχών» (Α' 169). 

3. Τις διατάξεις των άρθρων 7,8,9 και 16 του ν. 1577/1985 «Γε¬ 
νικός Οικοδομικός Κανονισμός» (Α 210) όπως τροποποιήθηκαν με το 
άρθρο 1 (παρ. 3, 4)τουν. 1772/1988 «Τροποποίηση διατάεξων του ν. 
1577/1985) «ΓΟΚ» και άλλες σχετικές διατάξεις (Α 91). 

4. Τις διατάξεις των άρθρων 2, 3 και 7 του ν. 1032/1980 «Περίσυ- 
στάσεως Υπουργείου Χωροταξίας Οικισμού και Πεοιβάλλοντος» (Α 
57). 

5. Τις διατάξεις των άρθρων 23 (παρ. 1 ιδ & ιστ) και 24 του ν. 
1558/1985 «Κυβέρνηση και Κυβερνητικά Όργανα» (Α 137). 

6. Τις διατάξεις των άρθρων 9, 10 (παρ. 3) και 13 του π.δ/τος 
437/1985 «Καθορισμός και ανακατανομή των αρμοδιοτήτων των 
Υπουργείων» (Α' 157). 

7. Τις διατάξεις των άρθρων 1 (εδ. α) και 2 παρ. 1 κεφ. Β του Π.Δ/ 
τος 456/1985 «Μεταφορά αρμοδιοτήτων υπηρεσιών και προσωπικού 
στα Υπουργεία Περιβάλλοντος, Χωροταξίας και Δημοσίων Έργων, 
Βιομηχανίας Ενέργειας και Τεχνολογίας κλπ.» (Α' 163). 

8. Τις διατάξεις του π.δ/τος 229/1986 «Σύσταση και οργάνωση 
της Γενικής Γραμματείας Βιομηχανίας (Α’ 96). 

9. Την υπ’ αρ. ΧΠ/ΓΧΠ/82/2774/22.12.82 κοινή απόφαση των 
Υπουργών Εθνικής Οικονομίας και Χωροταξίας Οικισμού και Περιβάλ¬ 
λοντος «Τροποποίηση αποφάσεώς περί καθορισμού των ορίων της βιο¬ 
μηχανικής περιοχής Καλαμάτας» (Β' 60). 

10. Τις υπ’ αριθμ. 250/86, 321/86 και 8/1987 γνωμοδοτήσεις 
του Κεντρικού Συμβουλίου Χωροταξίας Οικισμού και Περιβάλλο¬ 
ντος. 

11. Την υπ’ αριθμ. 319/1989 γνωμοδότηση του Συμβουλίου της 
Επικράτειας, με πρόταση των Υπουργών Περιβάλλοντος Χωροταξίας 
και Δημοσίων Έργων και Βιομηχανίας Ενέργειας και Τεχνολογίας, 
αποφασίζουμε: 

Άρθρο 1 

Εγκρίνεται το ρυμοτομικό σχέδιο της Βιομηχανικής Περιοχής της 
Ελληνικής Τράπεζας Βιομηχανικής Αναπτύξεως Α.Ε. (ΕΤΒΑ Α.Ε.) 
που βρίσκεται στα διοικητικά όρια του δήμου Μελιγαλά (ν. Μεσσηνίας) 
με την δημιουργία α) των υπ’ αρ. 5 και 8 οικοδομικών τετραγώνων για 
την ανέγερση τυποποιημένων βιοτεχνικών κτιρίων και για αυτοστέγαση 
βιοτεχνιών αντίστοιχα β)'των υπ’ αρ. 2, 3, 4, 5, 6, 7, 9, 10, 11, 11α 
και 12 οικοδομικών τετραγώνων για την ανέγερση βιομηχανικών κτι¬ 
ρίων και γ) των υπ’ αρ. ί και 13 οικοδομικών τετραγώνων για την ανέ¬ 
γερση κτιρίων κοινοχρήστων εξυπηρετήσεων και την διαμόρφωση πρα¬ 
σίνου και για την ανέγερση μονάδας καθαρισμού αποβλήτων αντί¬ 
στοιχα, όπως φαίνεται στο σχετικό πρωτότυπο διάγραμμα σε κλίμακα 
1:2000, που θεωρήθηκε από τον Προϊστάμενο της Διεύθυνσης Τοπο¬ 
γραφικών Εφαρμογών με την υπ’ αριθ. 44767/1989 πράξη του και 
που συνοπτικό του αντίτυπο δημοσιεύεται με το παρόν διάταγμα. 

Άρθρο 2 

Τα ελάχιστα όρια εμβαδού και προσώπου, καθώς και οι λοιποί όροι 
και περιορισμοί δόμησης των οικοπέδων των παραπάνω οικοδομικών 
τετραγώνων καθορίζονται κατά τομείς Α, Β και Γ ως εξής: 

1. Τομέας Α: Περιλαμβάνει τα υπ’ αρ. 5 και 8 οικοδομικά τετρά¬ 
γωνα που προορίζονται για την ανέγερση τυποποιημένων βιοτεχνικών 
κτιρίων και για αυτοστέγαση βιοτεχνιών αντίστοιχα, 
α) Ελάχιστο πρόσωπο: είκοσι (20) μέτρα. 

Ελάχιστο εμβαδόν: χίλια (1000) τ.μ. 

β) Μέγιστο ποσοστό κάλυψης: εξήντα τοις εκατό (60%) της επιφα- > 
νείας των οικοπέδων. 

γ) Συντελεστής δόμησης: δύο και τέσσερα δέκατα (2,4) 
δ) Μέγιστο επιτρεπόμενο ύψος των κτιρίων: είκοσι (20) μέτρα. 


2. Τομέας Β: Περιλαμβάνει τα υπ’ αρ. 2, 3, 4, 5, 6, 7, 9, 10, 11, 
1 Ια και 12 Ο.Τ. που προορίζονται για την ανέγερση βιομηχανικών κτι¬ 
ρίων. 

α) Ελάχιστο πρόσωπο: τριάντα (30) μέτρα 

Ελάχιστο εμβαδόν: δύο χιλιάδες (2000) τ.μ. 

β) Μέγιστο ποσοστό κάλυψης: εξήντα τοις εκατό (60%) της επιφά¬ 
νειας των οικοπέδων. 

γ) Συντελεστής δόμησης δύο (2,00). 

δ) Μέγιστο επιτρεπόμενο ύψος των κτιρίων: είκοσι τέσσερα (24) μέ¬ 
τρα. 

3. Τομέας Γ: Περιλαμβάνει τα υπ’ αρ. 1 και 13 οικοδομικά τετρά¬ 
γωνα που προορίζονται για την ανέγερση κτιρίων κοινοχρήστων εξυπη¬ 
ρετήσεων και τη διαμόρφωση πρασίνου και για την ανέγερση μονάδας 
καθαρισμού αποβλήτων αντίστοιχα. 

α) Τα οικόπεδα του τομέα αυτού, θεωρούνται άρτια και οικοδομή¬ 
σιμα με όποιες διαστάσεις και εμβαδόν διανέμονται από τον αντίστοιχο 
φορέα. 

β) Μέγιστο ποσοστό κάλυψης: τριάντα τοις εκατό (30%) της επί. ι- 
νείας των οικοπέδων. 

γ) Συντελεστής δόμησης: οκτώ δέκατα (0,8). 

δ) Μέγιστο επιτρεπόμενο ύψος των κτιρίων: έντεκα (11) μέτρα. 

4. Για τις ειδικές κατασκευές, που είναι αναγκαίες για τη λειτουργία 
των εγκαταστάσεων, όπως γερανογέφυρες, αποθήκες σιτηρών με μη¬ 
χανικές εγκαταστάσεις και γρήγορη φόρτωση ή εκφρόρτωση (σιλό) κα¬ 
πνοδόχοι, πύργοι ψύξεως, υδατόπυργοι κ.λπ. επιτρέπονται παρεκκλί¬ 
σεις από το παραπάνω μέγιστο επιτρεπόμενο ύψος των κτιρίων, που 
εγκρίνονται σύμφωνα με την παρ. 3 του άρθρου 21 του ν. 1577/1985 
«Γενικός Οικοδομικός Κανονισμός» (ΦΕΚ 210/Α). 

5. α) Η απόσταση των κτιρίων από τις ρυμοτομικές γραμμές ορίζο¬ 
νται σε δέκα (10) μέτρα. 

β) Η απόσταση των κτιρίων από τα πλάγια και οπίσθια όρια του οικο¬ 
πέδου ορίζεται σε πέντε (5) μέτρα, εκτός αν προκύπτουν μεγαλύτερες 
αποστάσεις Δ, σύμφωνα με το ν. 1577/1985. 

Δεν απαιτείται η τήρηση των παραπάνω αποστάσεων προκειμένου 
για ειδικές κατασκευές αναγκαίων λειτουργικών εγκαταστάσεων, όπως 
καπνοδόχοι κ.λπ. 

6. Τα κτίσματα κοινωφελών εγκαταστάσεων (υποσταθμοί ΔΕΗ, τη¬ 
λεφωνικό κέντρο ΟΤΕ, αντλιοστάσια, δεξαμενές αποθήκευσης νερού, 
μονάδα καθαρισμού αποβλήτων κ.λπ.) που απαιτούνται για τη λειτουρ¬ 
γία των έργων υποδομής (δίκτυα ύδρευσης, αποχέτευσης, ηλεκτροδό- 
τησης, τηλεφωνοδότηαης) της βιομηχανικής περιοχής, ανεγείρονται σε 
χώρους ανεξαρτήτως τομέα με τα παρακάτω όρια αρτιότητας και όρους 
περιορισμούς δόμησης: 

α) Ελάχιστο πρόσωπο: δέκα (10) μέτρα 

Ελάχιστο εμβαδόν: εκατό (100) τ.μ. 

β) Μέγιστο ποσοστό κάλυψης: εβδομήντα τοις εκατό (70%) της επι- 
φανε'ιας των οικοπέδων. 

γ) Συντελεστής δόμησης: ένα (1,00). 

Άρθρο 3 

Μέσα στην περιοχή του ρυμοτομικού σχεδίου, που εγκρίνεται με το 
άρθρο 1 του παρόντος διατάγματος, επιτρέπεται η ανέγερση κάθε είδους 
κτιρίων, που ανήκουν σε βιοτεχνικές ή βιομηχανικές επιχειρήσεις και σε 
επιχειρήσεις επεξεργασίας αποθήκευσης και εμπορίας αγροτικών προ¬ 
ϊόντων καθώς επίσης και των κτιρίων κοινοχρήστων εξυπηρετήσεων, 
που είναι απαραίτητα για την παροχή υπηρεσιών στις επιχειρήσεις που 
είναι εγκατεστημένες στη βιομηχανική περιοχή. 

Άρθρο 4 

II ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσειος. 

Στον Υπουργό Περιβάλλοντος Χωροταξίας και Δημοσίων Έργων, 
αναθέτουμε την δημοσίευση και εκτέλεση του παρόντος διατάγμα¬ 
τος. 

Αθήνα, 15 Σεπτεμβρίου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ. ΧΩΡ/ΕΙΑΣ 

■ ΚΑΙ ΔΗΜ. ΕΡΓΩΝ ΒΙΟΜ/ΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΣΩΤΗΡΗΣ ΚΟΥΒΕΛΑΣ ΜΙΧ. ΠΑΠΑΚΩΝΣΤΑΝΤΙΝΟΥ 

